*Likumprojekts*

**Grozījumi likumā "Par kultūras pieminekļu aizsardzību"**

Izdarīt likumā "Par kultūras pieminekļu aizsardzību" (Latvijas Republikas Augstākās Padomes un Valdības Ziņotājs, 1992, 10.nr.; 1993, 24./25., 36.nr.; Latvijas Republikas Saeimas un Ministru Kabineta Ziņotājs, 1995, 7.nr.; 2001, 24.nr.; 2003, 24.nr.; 2005, 11.nr.; 2008, 24.nr.; Latvijas Vēstnesis, 2009, 188.nr.; 2010, 183.nr.; 2013, 6.nr.; 2016, 2., 81.nr.) šādus grozījumus:

1. Izslēgt likuma 7.panta otro un trešo daļu.

2. Papildināt likumu ar 8.1 pantu šādā redakcijā:

"Atsavinot nekustamo īpašumu, kura sastāvā ir kadastra objekts, kuram Nekustamā īpašuma valsts kadastra informācijas sistēmā reģistrēts apgrūtinājums - Valsts aizsargājamo kultūras pieminekļa teritorija, piemērojami šā likuma 8.panta nosacījumus. Zemesgrāmatu nodaļa par nepieciešamību nekustamā īpašuma atsavināšanas gadījumā piemērot šā likuma 8.panta nosacījumus pārliecinās pēc Nekustamā īpašuma valsts kadastra informācijas sistēmas datiem."

3. Papildināt ar 11.1pantu šādā redakcijā:

Nekustamā īpašuma objekta apgrūtinājumus, ko izraisa valsts aizsargājamais kultūras piemineklis, reģistrē Nekustamā īpašuma valsts kadastra informācijas sistēmā atbilstoši normatīvajiem aktiem kadastra objekta reģistrācijas un kadastra datu aktualizācijas jomā.

4. Svītrot 14.panta ceturto daļu.

5. Papildināt pārejas noteikumus ar 4.punktu šādā redakcijā:

"5. Zemesgrāmatu nodaļa atzīmi par tiesību aprobežojumu, kas saistīts ar nekustamā īpašuma atzīšanu par kultūras pieminekli, dzēš izskatot nostiprinājumu lūgumu, kas saņemts pēc programmatūras, kas nodrošina šī apgrūtinājumu reģistrāciju Kadastra informācijas sistēmā, izstrādes".

Likums stājas spēkā 2018.gada 1.janvārī.

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

10.02.2017. 13:58

226

K.Miļevska

67036813; Kristine.Milevska@tm.gov.lv

I.Reizina

67046137; Ingrida.Reizina@tm.gov.lv